Document ID: /roh_data/filtered/fineweb-2-filterrobots_roh.jsonl.gz/62002

En Svizra ha la magistraglia avunda da la mancanza da scolastas e scolasts. Cunquai che la qualitad en la furmaziun giaja uschia a perder lantschan trais chantuns iniziativas. Ulteriuras mesiras duain suandar.
Vid la mancanza da scolastas e scolasts vegni buc a sa midar insatge uschè spert, ha Dagmar Rösler, la presidenta da la Magistraglia Svizra ditg oz envers las medias a Berna. Enfin il 2030 creschi il dumber d'uffants en scola anc per 8 fin 11%.
Cun il plan d'acziun «Qualitad da scolaziun» vul la magistraglia svizra ed emprim ina giada nov associaziuns chantunalas lantschar ina campagna a favur da la mancanza da persunal.
Pli concret vegni els trais chantuns Argovia Berna e Zug, là lantschan las associaziuns da scolastas e scolasts iniziativas. Il Grischun è per il mument vi da reveder la lescha da scola. Per ch'il chantun audia ils basegns da la magistraglia grischuna, lantschia lezza en quest connex ina petiziun.